钦定古今图书集成/明伦汇编/闺媛典/第008卷 > 《古意》吴少微
## 钦定古今图书集成/明伦汇编/闺媛典/第008卷 > 《古意》吴少微

“洛阳芳树向春开，洛阳女儿平且来。流车走马纷相
催，折芳瑶华向曲台。曲台自有千万行，重花累叶间
垂杨。北林朝日镜明光，南国微风苏合香。可怜窈窕
女，不作邯郸倡。妙舞轻回拂长袖，高歌浩唱发清商。
歌终舞罢欢无极，乐往悲来长叹息。阳春白日不少
留，红荣碧树无颜色。碧树风花先春度，珠帘粉泽无”
人顾。如何年少忽迟暮，坐见明月与白露。明月白露
夜已寒，香衣锦带空珊珊。今日阳春一妙曲，凤凰楼
上与君弹。